**Ministru kabineta rīkojuma projekta „Par valsts nekustamo īpašumu nodošanu pašvaldību īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par valsts nekustamo īpašumu nodošanu pašvaldību īpašumā” (turpmāk – rīkojuma projekts) ir sagatavots saskaņā ar Publiskas personas mantas atsavināšanas likuma 42. panta pirmo daļu un 43. pantu, kā arī likuma „Par pašvaldībām” 15. panta pirmās daļas 1. un 9. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Nekustamais īpašums **“Mežsaimniecība 3”** (nekustamā īpašuma kadastra Nr. 8048 004 1063) **Babītē, Babītes pagastā, Babītes novadā**, kas sastāv no zemes vienības (zemes vienības kadastra apzīmējums 8048 004 0475) 0,1332 ha platībā un divām būvēm (būvju kadastra apzīmējumi 8048 004 0530 002 un 8048 004 0530 003), (turpmāk – nekustamais īpašums) ir reģistrēts Rīgas rajona tiesas zemesgrāmatu nodaļas Babītes pagasta zemesgrāmatas nodalījumā Nr.100000532524 un ierakstīts zemesgrāmatā uz valsts vārda Zemkopības ministrijas (turpmāk – ministrija) personā. Nekustamo īpašumu izmantoja ministrijas padotībā esošais Valsts meža dienests (turpmāk – dienests). Ministrija ir saņēmusi dienesta vēstuli, kurā dienests informē, ka nekustamais īpašums turpmāk vairs nav nepieciešams iestādes funkciju nodrošināšanai. Papildus ministrija saņēma vēstuli no Babītes novada dzīvojamās mājas “Jaunmētras” iedzīvotājiem. Tajā iedzīvotāji informē ministriju, ka dzīvojamajā mājā “Jaunmētras” ir malkas apkure un nekustamais īpašums viņiem vitāli nepieciešams, lai nodrošinātu apkurei nepieciešamās malkas glabāšanu. Ministrija ir saņēmusi Babītes novada pašvaldības 2016.gada 23.novembra lēmumu (prot. Nr.15, 35.§) “Par nekustamā īpašuma “Mežsaimniecība 3”, Babītē, Babītes pagastā, Babītes novadā (kadastra numurs 8048 004 1063) pārņemšanu pašvaldības īpašumā” (turpmāk – lēmums), kurā Babītes novada pašvaldība lūdz nekustamo īpašumu nodot Babītes novada pašvaldības īpašumā. Ministrija izvērtēja gan citu padotības iestāžu un kapitālsabiedrību nepieciešamību pēc nekustamā īpašuma, gan tā atsavināšanu, gan no Babītes novada pašvaldības saņemto priekšlikumu par nekustamā īpašuma pārņemšanu pašvaldības autonomo funkciju nodrošināšanai, un secināja, ka turpmāk nekustamo īpašumu visracionālāk būtu izmantot, to bez atlīdzības nododot Babītes novada pašvaldībai tās autonomo funkciju īstenošanai.Nekustamais īpašums ir nepieciešams Babītes novada pašvaldībai pašvaldības lēmumā noteikto funkciju īstenošanai, lai organizētu siltumapgādi dzīvojamai mājai “Jaunmētras”.**Kopš rīkojuma projekta izsludināšanas 2017. gada 19. janvāra Valsts sekretāru sanāksmē, ministrija nav saņēmusi informāciju no kādas valsts iestādes, ka nekustamais īpašums būtu tai nepieciešams valsts pārvaldes** **funkciju nodrošināšanai.**Atbilstoši Babītes novada pašvaldības lēmuma 2. punktam izdevumus, kas saistīti ar nekustamā īpašuma pārņemšanu Babītes novada pašvaldības īpašumā, tajā skaitā ar pārreģistrāciju zemesgrāmatā, no sava apstiprinātā budžeta segs pašvaldība. 2. Nekustamais īpašums **“Čiekurīši”** (nekustamā īpašuma kadastra Nr. 6284 006 0435) **Mežvaldē, Rumbas pagastā,** **Kuldīgas novadā**, kas sastāv no zemes vienības (zemes vienības kadastra apzīmējums 6284 006 0435) 0,5093 ha platībā un sešām būvēm (būvju kadastra apzīmējumi 6284 006 0435 001, 6284 006 0435 002, 6284 006 0435 003, 6284 006 0435 004, 6284 006 0435 005 un 6284 006 0435 006) (turpmāk – nekustamais īpašums 2), ir reģistrēts Kuldīgas rajona tiesas zemesgrāmatu nodaļas Rumbas pagasta zemesgrāmatas nodalījumā Nr.100000152769 un ierakstīts zemesgrāmatā uz valsts vārda ministrijas personā. Šo nekustamo īpašumu izmantoja dienests, bet turpmāk tas nav nepieciešams dienesta funkciju nodrošināšanai. Saistībā ar minēto nekustamo īpašumu 2 ir noslēgti divi īres līgumi – par dzīvokli Nr. 2 (Dzīvojamo telpu īres līgums Nr. 94/10 uz nenoteiktu laiku) un par dzīvokli Nr. 3 (Dzīvojamo telpu īres līgums Nr. 2013-DK17 līdz 2017. gada 1. jūnijam). **Saskaņā ar likuma “Par dzīvojamo telpu īri” 8. pantu, ja dzīvojamā māja vai dzīvoklis pāriet citas juridiskās vai fiziskās personas īpašumā, jaunajam īpašniekam ir saistoši iepriekšējā īpašnieka noslēgtie dzīvojamās telpas īres līgumi.** **Pēc rīkojuma projekta pieņemšanas, nekustamais īpašums 2 Kuldīgas novada pašvaldībai tiks nodots kopā ar īres līgumiem. Noslēgtie īres līgumi tiks grozīti likumā “Par dzīvojamo telpu īri” noteiktajā kārtībā, Kuldīgas novada pašvaldībai un īrniekiem savstarpēji vienojoties.****Uz nekustamo īpašumu 2 nostiprināts personālservitūts par labu AS “Latvenergo” zemes gabala ar kadastra apzīmējumu 6284 006 0453 daļas 0,0051 ha beztermiņa un bezatlīdzības lietojuma tiesība energoapgādes objekta ierīkošanai un ekspluatācijai saskaņā ar apgrūtinājuma plānu, pamatojoties uz 2008. gadā starp ministriju un AS “Latvenergo” noslēgto līgumu par zemes izmantošanu jauna elektroapgādes objekta ierīkošanai un aprobežojumu noteikšanu. Līgums tika noslēgts pamatojoties uz Enerģētikas likuma 19. pantu. Pēc rīkojuma projekta pieņemšanas, nekustamais īpašums 2 Kuldīgas novada pašvaldībai tiks nodots kopā ar minēto līgumu, kas tiks pārjaunots. Nostiprinātais personālservitūts neietekmēs Kuldīgas novada pašvaldības autonomo funkciju izpildi – sniegt palīdzību iedzīvotājiem dzīvokļa jautājumu risināšanā.** Ministrija ir saņēmusi Kuldīgas novada pašvaldības 2015. gada 24. septembra lēmumu (prot. Nr. 11, 41. §), kurā Kuldīgas novada pašvaldība lūdz Ministru kabinetu nodot nekustamo īpašumu 2 Kuldīgas novada pašvaldības īpašumā (turpmāk – lēmums Nr. 2), lai nodrošinātu palīdzību dzīvokļa jautājuma risināšanā Kuldīgas novada iedzīvotājiem. Papildus ministrija saņēma Kuldīgas novada pašvaldības 2016. gada 24. novembra lēmumu (prot. Nr. 15, 29. §) “Par grozījumiem Kuldīgas novada domes 2015. gada 24. septembra lēmumā /prot.Nr. 11, p. 41./”. Ministrija izvērtēja gan citu padotības iestāžu un kapitālsabiedrību nepieciešamību pēc nekustamā īpašuma 2, gan tā atsavināšanu, gan no Kuldīgas novada pašvaldības saņemto priekšlikumu par nekustamā īpašuma 2 pārņemšanu pašvaldības autonomo funkciju nodrošināšanai, un secināja, ka turpmāk nekustamo īpašumu 2 visracionālāk būtu izmantot, to bez atlīdzības nododot Kuldīgas novada pašvaldībai tās autonomo funkciju īstenošanai.Nekustamais īpašums ir nepieciešams Kuldīgas novada pašvaldībai pašvaldības lēmumā noteikto funkciju īstenošanai, lai nodrošinātu palīdzību dzīvokļa jautājumu risināšanā Kuldīgas novada iedzīvotājiem.**Kopš rīkojuma projekta izsludināšanas 2017. gada 19. janvāra Valsts sekretāru sanāksmē, ministrija nav saņēmusi informāciju no kādas valsts iestādes, ka nekustamais īpašums 2 būtu tai nepieciešams valsts pārvaldes funkciju nodrošināšanai.**Atbilstoši lēmuma Nr. 2 3. punktam izdevumus, kas saistīti ar nekustamā īpašuma 2 pārņemšanu Kuldīgas novada pašvaldības īpašumā, tajā skaitā ar pārreģistrāciju zemesgrāmatā, no sava apstiprinātā budžeta segs pašvaldība.Saskaņā ar Ministru kabineta 2009. gada 7. aprīļa noteikumu Nr. 300 „Ministru kabineta kārtības rullis” 6. pielikumu rīkojuma projektam ir pievienoti nekustamo īpašumu tiesību apliecinošie dokumenti, kā arī Babītes novada pašvaldības lēmums, Kuldīgas novada pašvaldības lēmums Nr. 2 un Kuldīgas novada pašvaldības 2016. gada 24. novembra lēmums (prot. Nr. 15, 29. §) “Par grozījumiem Kuldīgas novada domes 2015. gada 24. septembra lēmumā /prot.Nr. 11, p. 41./”. Ar rīkojuma projektu paredzēts bez atlīdzības nodot Babītes novada pašvaldības īpašumā nekustamo īpašumu, lai nodrošinātu likuma „Par pašvaldībām” 15. panta pirmās daļas 1. punktā minēto pašvaldības autonomo funkciju – organizēt iedzīvotājiem komunālos pakalpojumus (ūdensapgādi un kanalizāciju, siltumapgādi, sadzīves atkritumu apsaimniekošanu, notekūdeņu savākšanu, novadīšanu un attīrīšanu) neatkarīgi no tā, kurā īpašumā atrodas dzīvojamais fonds, bet Kuldīgas novada pašvaldības īpašumā – bez atlīdzības nodot nekustamo īpašumu 2, lai nodrošinātu likuma „Par pašvaldībām” 15. panta pirmās daļas 9. punktā minēto pašvaldības autonomo funkciju – sniegtu palīdzību iedzīvotājiem dzīvokļa jautājumu risināšanā.Pašvaldībām, nostiprinot zemesgrāmatā īpašuma tiesības uz rīkojuma projektā minētajiem nekustamajiem īpašumiem, vienlaikus zemesgrāmatā ir jānostiprina tiesību aprobežojumi, ierakstot atzīmi par īpašumtiesību nostiprināšanu uz laiku, kamēr tiek īstenota funkciju nodrošināšana, kā arī par aizliegumu atsavināt nekustamo īpašumu un apgrūtināt to ar hipotēku.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Zemkopības ministrija, Babītes novada pašvaldība un Kuldīgas novada pašvaldība |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2017.gads** | Turpmākie gadi (EUR) |
|  | **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | Nav attiecināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav attiecināms. |
| 1.2. valsts speciālais budžets | Nav attiecināms. |
| 1.3. pašvaldību budžets | Nav attiecināms. |
| 2. Budžeta izdevumi: | Nav attiecināms. |
| 2.1. valsts pamatbudžets | Nav attiecināms. |
| 2.2. valsts speciālais budžets | Nav attiecināms. |
| 2.3. pašvaldību budžets | Nav attiecināms. |
| 3. Finansiālā ietekme: | Nav attiecināms. |
| 3.1. valsts pamatbudžets | Nav attiecināms. |
| 3.2. speciālais budžets | Nav attiecināms. |
| 3.3. pašvaldību budžets | Nav attiecināms. |
| 4. Finanšu līdzekļi papildu izdevumufinansēšanai (kompensējošu izdevumusamazinājumu norāda ar "+" zīmi) | X | Nav attiecināms. | Nav attiecināms. | Nav attiecināms. | Nav attiecināms. |
| Nav attiecināms. | Nav attiecināms. | Nav attiecināms. | Nav attiecināms. |
| Nav attiecināms. | Nav attiecināms. | Nav attiecināms. | Nav attiecināms. |
| 5. Precizēta finansiālā ietekme: | X | Nav attiecināms. | Nav attiecināms. | Nav attiecināms. | Nav attiecināms. |
| 5.1. valsts pamatbudžets | Nav attiecināms. | Nav attiecināms. | Nav attiecināms. | Nav attiecināms. |
| 5.2. speciālais budžets | Nav attiecināms. | Nav attiecināms. | Nav attiecināms. | Nav attiecināms. |
| 5.3. pašvaldību budžets | Nav attiecināms. | Nav attiecināms. | Nav attiecināms. | Nav attiecināms. |
| 6. Detalizēts ieņēmumu un izdevumuaprēķins (ja nepieciešams, detalizētuieņēmumu un izdevumu aprēķinu varpievienot anotācijas pielikumā): | Nav attiecināms. |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildu līdzekļi no valsts vai pašvaldību budžeta. Rīkojuma projekta izdevumus, kas saistīti ar nekustamo īpašumu pārņemšanu Babītes un Kuldīgas novadu pašvaldību īpašumā, tajā skaitā ar pārreģistrāciju zemesgrāmatā, no sava apstiprinātā budžeta segs pašvaldības. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās Zemkopības ministrija, Babītes novada pašvaldība un Kuldīgas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II, IV, V un VI sadaļa – projekts šīs jomas neskar.*

Zemkopības ministrs J. Dūklavs

Zemkopības ministrijas valsts sekretārs D.Lucaua

Balcers, 67027316

kristaps.balcers@zm.gov.lv